哥斯男爵國（又叫寇斯王國，英文：Barony of Caux）係一個2001年成立嘅蚊型國家，建立係源於國王約翰一世自稱係擁有法國諾曼底卡佩（Carbet）家族血統嘅第37代男爵，而發表主權恢復宣言。哥斯男爵國宣稱擁有嘅領地包括英國史樂郡同法國嘅Pays de Caux，以約翰一世位於多倫多嘅住宅為大使館，並聲稱喺嗰笪地進行統治。個王國有經營屬於自己嘅BBC電視台，但收睇範圍只限大使館。